OpenLLM-France/wikimedia huggingface dataset:
# Finlandierazko literatura

Finlandierazko literatura uraldar hizkuntz hartaz egindakoa da. XIX. mendean hasi zen garatzen, mugimendu nazionalista kultural eta politikoaren ondorioz (karelianismoa). Ordu arte ez zen ofiziala izan.
Finlandierazko idazleen artean Frans Eemil Sillanpää Nobel Sariduna (1939) eta Mika Waltari ("Sinuhe egiptoarra") ezagunenak dira. Johan Ludvig Runeberg (1804-1877) eta Tove Jansson (1914-2001) suedierazko idazle finlandiarrik garrantzitsuenak dira.

## Historia

* 1548 - Bibliako "Itun Berria" itzuli zuen Mikael Agricola-k finlandierara.
* 1835 - Kalevala liburua argitaratu zuten.
* 1870 - Seitsemän veljestä ("Zazpi anaia") liburua argitara eman zuten.
* 1897 - Suomen Kirjailijaliitto (Finlandierazko Idazleen Batasuna) elkartea sortu zuten.
* 1939 - Frans Eemil Sillanpääk literaturaren Nobel Saria jaso zuen.
* 1945 - Sinuhe egyptiläinen ("Sinuhe egiptoarra") liburua argitaratu zuten.

## Idazleak

* Aleksis Kivi. Nurmijärvi (Finlandia). (1834—1872).
* Frans Eemil Sillanpää. Hämeenkyrö (Finlandia). (1888—1964).
* Mika Waltari. Helsinki. (1908—1979).
* Katja Kettu
* Sofi Oksanen
* Tapio Koivukari

## Liburuak

* Kalevala (1835): Olerki epikoa, Finlandiako nazionalismoaren ikurra. 22.795 bertso ditu, 50 ataletan banatutakoak.
* Seitsemän veljestä / "Zazpi anaia" (1870). Aleksis Kivik idatzitakoa, finlandierazko lehen eleberritzat jotzen dute.
* Sinuhe egyptiläinen / "Sinuhe egiptoarra" (1945), Mika Waltarik egindakoa eta 1954an zinemaratutakoa.

## Ikus, gainera

* Literatura europarra.
* Literaturaren Nobel Saridun europarrak.

## Kanpo estekak

* Finlandierazko Literaturaren Informazio Zentroa (Finlandieraz)(Suedieraz)(Ingelesez)
* Finlandierazko Idazleen Batasuna
* Modern Finnish Authors (Finlandieraz)(Suedieraz)(Ingelesez)
* Datuak: Q386853
* Multimedia: Literature of Finland / Q386853
# Finlandiar marko

Artikulu hau Finlandiako dibisari buruzkoa da; beste esanahietarako, ikus «Marko».
Finlandiar markoa Finlandiako txanpon ofiziala zen euroaren sarrera baino lehen, 2002ko urtarrilaren 1ean. 1999an euroarekiko 5,94573 markako balio finkoa ezarri zitzaion.

## Kanpo estekak

* Datuak: Q203354
* Multimedia: Finnish markka / Q203354
# Finlandiaren banaketa administratiboa

Finlandia gaur egun administratiboki honela banatzen da:
* 20 eskualde (finlandieraz maakunta, suedieraz landskap)
* eskualdeak 72 azpieskualdetan banatzen dira (finlandieraz seutukunta, suedieraz ekonomisk region)
* azpieskualdeak 342 udalerritan banatzen dira (finlandieraz kunta, suedieraz kommun).

## Eskualdeak

| Åland (lurralde berezia) Ekialdeko Nilandia Erdialdeko Finlandia Erdialdeko Ostrobotnia Hego Karelia Hego Ostrobotnia Hego Savonia Ipar Karelia Ipar Ostrobotnia Ipar Savonia | Jatorrizko Finlandia Jatorrizko Tavastia Kainuu Kymenlaakso Lappi Ostrobotnia Nilandia Päijänne Tavastia Pirkanmaa Satakunta |

## Udalerriak

Finlandiako hiriburua Helsinki da eta hau da hiri nagusien zerrenda:
| Udalerria | Biztanleria | Eremua | Dentsitatea |
| Helsinki | 564.474 | 184.47 | 3061.00 |
| Espoo | 235.100 | 312.00 | 751.60 |
| Tampere | 206.171 | 523.40 | 393.90 |
| Vantaa | 189.442 | 240.54 | 780.40 |
| Turku | 177.502 | 243.40 | 720.50 |
| Oulu | 130.049 | 369.43 | 351.40 |
| Lahti | 98.773 | 134.95 | 730.10 |
| Kuopio | 91.026 | 1127.40 | 81.00 |
| Jyväskylä | 84.482 | 105.90 | 789.00 |
| Pori | 76.211 | 503.17 | 150.83 |
| Lappeenranta | 59.077 | 758.00 | 77.70 |
| Rovaniemi | 58.100 | 7600.73 | 7.60 |
| Joensuu | 57.879 | 1173.40 | 49.10 |
| Vaasa | 57.266 | 183.00 | 311.20 |
| Kotka | 54.860 | 270.74 | 203.00 |

## Ikus, gainera

* Finlandiako antzinako probintziak
* Finlandiako Probintziak

## Kanpo estekak

* Datuak: Q646728
* Multimedia: Subdivisions of Finland / Q646728
# Finlandierazko Wikipedia

Finlandierazko Wikipedia edo Suomierazko Wikipedia Wikipediaren finlandierazko edizioa da. 2002ko amaieran jarri zen abian, eta 2009ko urriaren hasieran 218.000 artikulu zituen eta Wikipedien zerrendan 14.a zen.

## Kanpo estekak

* Finlandierazko Wikipedia
* Datuak: Q175482
* Multimedia: Finnish Wikipedia / Q175482
# Finlandiar

Finlandiarrak edo suomitarrak (finlandieraz: suomalaiset) Finlandiako talde etniko nagusia dira, eta hara K.a. I. mendean iritsi zirela uste da. Finlandiarren hizkuntza nagusi eta bereizgarria finlandiera da.
Finlandiar ezagunenak Jean Sibelius musikaria, eta Kimi Räikkönen, Heikki Kovalainen eta nola ez, Mika Häkkinen 1 Formulako gidariak dira.

## Ikus, gainera

* Finlandiako historia

## Erreferentziak

* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .

## Kanpo estekak

* Datuak: Q170284
* Multimedia: People of Finland / Q170284
# Finlandiaren Independentzia Aldarrikapena

Finlandiaren Independentzia Aldarrikapena (finlandieraz: Suomen itsenäisyysjulistus; suedieraz: Finlands självständighetsförklaring; errusieraz: Провозглашение независимости Финляндии) onartu zen Eduskunta edo Finlandiako Paramentuan 1917ko abendiaren 6an. Finlandia nazio-estatu independente gisa definitu zuen aldarrikapena, errepublika formarekin, ordura arte Errusiaren barruan zeukan autonomia, Finlandiako Dukerria Handia, amaitutzat joz.
1917. urtea arte, mende bat baino gehiagoz, Errusiaren mendean izan zen Finlandian (eta lehenago, Suediaren mendean). Egoera aldatu zuena, Errusiako 1917ko iraultza izan zen funtsean. 1917 hartan, Otsaileko Iraultza izan zen eta jarraian Nikolas II.a tsarrak martxoan abdikatu zuen. Horrekin, Finlandiako Dukerri Handiaren izaera juridikoa, batasun pertsonalaren kontzeptuan oinarritua, etena geratu zen Errusiaren eta Finlandian artean, edo behintzat ikuspegi hori zuten finlandiar independentistek Helsinkin.
2017an zehar negoziazioak izan ziren finlandiarren eta Errusiako Behin-Behineko Gobernuaren artean, baina ez zen erdietsi akordio definitinorik.
Azaroan (orduko egutegi ortodoxoa, urrian, hau da, Urriko Iraultzan), Boltxebikeek hartu zuten boterea Errusian, eta autodeterminazio eskubidea aldarrikatu zuren Errusiako herrientzat, sezesio eskubidea barne. Horren ondotik, Finlandiako Parlamentuak botere subiranoa aldarrikatu zuen beretzat, Finlandiako herriaren izenean. Era berean Parlamentuak gobernu finlandiar berri bat izendatu zuen (Senatua, eman zitzaion izena).
Senatu horrek berehala idatzi zuen independentzia aldarrikapen bat, eta senatuko presidente edo lehen ministro efektiboak, Pehr Evind Svinhufvud-ek irakurri zuen Parlamentauan abenduaren 4an. Adierazpena bi egun beranduago onartu zen formalki.
Errusia sobietarrak (oraindik Sobietar Batasuna eratu gabe) abenduaren 22an onartu zuen Finlandiaren independentzia, Sobieten Komite Exekutibo Zentralaren ebazpen baten bidez

## Kanpo estekak

* Datuak: Q1994771
# Finlandiera

Finlandiera edo suomiera Finlandiako hizkuntza ofiziala da, uraldar hizkuntzen familiakoa.

## Deskribapena
### Fonologia

Suomierak fonema hauek ditu:

### Idazkera
## Erreferentziak

* ↑ https://web.archive.org/web/20080518165457/http://www.kotus.fi/index.phtml?s=190
* ↑ http://www.ksml.fi/uutiset/viihde/televisiossa/ohjelmat/suomi-valmistautuu-uuteen-vuoteen/811944
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2010-12-19).
* ↑ Lauri Hakulinen: Suomen kielen rakenne ja kehitys. Helsinki 1941.

## Ikus, gainera

* Finlandierazko literatura.
* Meänkieli

## Kanpo estekak

* (Ingelesez) Uralic Page webgunea
* (Ingelesez) Kotus
* Euskara-suomiera hiztegia
* Datuak: Q1412
* Multimedia: Finnish language / Q1412
# Eystrup

Eystrup Alemaniako udalerria da. Saxonia Beherea estatuan kokatuta dago, [[Nienburg barrutia|Nienburg (Weser)]] barrutian. 2014an 3.284 biztanle zituen 24,06 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564448
* Multimedia: Eystrup / Q564448
# Eysturoy

Eysturoy eskualdea eta barrutia (faroeeraz Eysturoyar sýsla og valdømi) Faroetako bigarren uharte handiena den Eysturoy uharteak osatzen duen eskualde eta barrutia da. Herri handienak iparraldean Fuglafjørður eta hegoaldean Runavík dira.

## Etimologia

Eysturoy izenak (danieraz Østerø) ekialdeko uhartea esan nahi du.

## Geografia

Eskualdeak 286.3 km² ditu eta guztira 10.810 biztanle ditu. Uhartea menditsua da, 66 mendi kontatzen baitira, tartean Faroetako garaiena den Slættaratindur (882m).
Zubi batek elkartzen ditu Eysturoy eta Streymoy uharteak, hala ere Tórshavn hiriburura joateko ferria erabiltzen da. Ekialdean dagoen Leirvík herritik beste ferri bat doa Faroetako bigarren hiria den Klaksvíkera.

## Udalerriak

* Runavík, 3.753 biztanle
* Eystur, 1.939
* Fuglafjørður, 1.584
* Sunda, 1.564
* Nes, 1.238
* Sjóvar, 1.027
* Eiði, 705

## Iruditegia

* Runavíkeko kaia.
* Fuglafjørður.
* Slættaratindur.

## Kanpo estekak

* Datuak: Q200939
* Multimedia: Eysturoy / Q200939
# Eystur

Eystur, Faroe uharteetako laugarren udalerri handiena da. Eysturoy uhartearen ekialdean dago, bere izenak dioen bezala. 2009an eratu zen Leirvík eta Gøta udalerriak elkartzerakoan.
Herri handiena Leirvík da eta bertatik ateratzen da Klaksvíkera doan ferria. Hiriburua hala ere Norðragøta (Gøta iparraldea) da.

## Kanpo estekak

* Datuak: Q548193
# Ez

Ez ezezko esaldi baten ordain den adizlaguna da, galdera bati erantzutean erabiltzen dena.
Bestetik, honakoa ere izan daiteke:
* eZ Publish, edukiak kudeatzeko sistema zaharra.
* EZ Aquarii, izar sistema
* Evergreen International Airlines, konpainiaren IATA-kodea

## Erreferentziak

* ↑ Euskaltzaindia. Euskaltzaindiaren Hiztegia. .
# Fiesso Umbertiano

Fiesso Umbertiano Italiako udalerri bat da. Rovigoko probintzian kokatuta dago, Veneto eskualdean. 3.856 biztanle ditu, 27,54 kilometro koadroko azaleran banatuta.

## Mugakideak

Fiesso Umbertianok honako udalerri hauekin egiten du muga:
Castelguglielmo Occhiobello Pincara Canaro Frassinelle Polesine Stienta

## Kanpo estekak

* Datuak: Q34694
* Multimedia: Fiesso Umbertiano / Q34694
# Fieschertal

Fieschertal Suitzako udalerria da. Valais kantonamenduan dago, Goms barrutia barrutian. 2014an 318 biztanle zituen 172,96 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70716
* Multimedia: Fieschertal / Q70716
Bellwald Betten $^{(en)}$ Blatten Grindelwald Guttannen Lauterbrunnen Naters Reckingen-Gluringen Fiesch Grafschaft $^{(en)}$ Münster-Geschinen
# Fiesch

Fiesch Suitzako udalerria da. Valais kantonamenduan dago, Goms barrutia barrutian. 2014an 921 biztanle zituen 11,26 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68051
* Multimedia: Fiesch / Q68051
Bellwald Ernen Fieschertal Lax $^{(en)}$
# Fiesole

Fiesole Italiako udalerri bat da. Florentziako probintzian kokatuta dago, Toscana eskualdean. 13.659 biztanle ditu, 42,19 kilometro koadroko azaleran banatuta.

## Mugakideak

Fiesolek honako udalerri hauekin egiten du muga:
Bagno a Ripoli Florentzia Pontassieve Vaglia Borgo San Lorenzo Sesto Fiorentino

## Kanpo estekak

* Datuak: Q82670
* Multimedia: Fiesole / Q82670
# Fiesso d'Artico

Fiesso d'Artico Italiako udalerri bat da. Veneziako probintzian kokatuta dago, Veneto eskualdean. 8.474 biztanle ditu, 6,31 kilometro koadroko azaleran banatuta.

## Mugakideak

Fiesso d'Articok honako udalerri hauekin egiten du muga:
Dolo Stra Vigonza Pianiga

## Kanpo estekak

* Datuak: Q46962
* Multimedia: Fiesso d'Artico / Q46962
# Fiesco

Fiesco Italiako udalerri bat da. Cremonako probintzian kokatuta dago, Lombardia eskualdean. 1.217 biztanle ditu, 8,19 kilometro koadroko azaleran banatuta.

## Mugakideak

Fiescok honako udalerri hauekin egiten du muga:
Izano Trigolo Castelleone Salvirola

## Kanpo estekak

* Datuak: Q42853
* Multimedia: Fiesco / Q42853
# Fiesse

Fiesse Italiako udalerri bat da. Bresciako probintzian kokatuta dago, Lombardia eskualdean. 1.999 biztanle ditu, 16,02 kilometro koadroko azaleran banatuta.

## Mugakideak

Fiessek honako udalerri hauekin egiten du muga:
Casalromano Remedello Asola Gambara Volongo

## Kanpo estekak

* Datuak: Q104598
* Multimedia: Fiesse / Q104598
# Francesco Crispi

Francesco Crispi (Ribera, Sizilia, 1819ko urriaren 4a - Napoli, 1901eko abuztuaren 11) italiar politikaria izan zen. Mazziniren lankidea izan zen, eta Garibaldirekin jardun zuen Bi Sizilien konkistan. Behin baino gehiagotan izan zen ministro eta Kontseiluko lehendakari (18871-91 eta 1893-96). Hirutariko Aliantzan sarrarazi zuen Italia. Adwako galera zela eta (1896, Etiopia) galdu zituen betiko karguak. Italiako faxismoaren aitzindaritzat hartu zuen Mussolinik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q332626
* Multimedia: Francesco Crispi / Q332626
# Francesco De Sanctis

Francesco De Sanctis Italiar kritikaria (Morra Irpina, 1817ko martxoaren 28a - Napoli, 1883ko abenduaren 29a). 1848an borboitarren aurka jarduteagatik atxilotu egin zuten, eta hiru urtez egon zen espetxean (1850-1853). Piemonten eta Zurichen Danteri buruzko ikastaroak eman ondoren, Napolira itzuli zen 1860an. Hezkuntza-ministro izan zen 1861-1862 eta 1879-1881 urteetan. Eraberritze sakonak egin zituen unibertsitatean. Aipagarri da Storia della letteratura italiana (Italiako literaturaren historia, 1869-1871).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q471523
* Multimedia: Francesco De Sanctis / Q471523
# Francesco Francia

Francesco Francia, jaiotzez Francesco di Marco di Giacomo Raibolini (Bolonia, 1450 ingurua - Bolonia, 1517ko urtarrilaren 5a) italiar margolaria izan zen.

## Biografia

Boloniako Eskolako maisu nagusia izan zen XV. mendean. Ferrarako estiloaren eragin handia izan zuen. Lorenzo Costarekin aritu zen lanean. Peruginori jarraituz egin zituen azken aldiko lanetan, pertsonaia lasaiak irudikatu zituen, eta argiaren erabilera bikaina erakutsi zuen: "Anuntziazioa eta sei santu", "Santa Zeziliaren ezkontza" eta "Santaren hilobiratzea".

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q260057
* Multimedia: Francesco Francia / Q260057
# Francesco Geminiani

Francesco Geminiani (Lucca, Italia, 1687ko abenduaren 5ean bataiatua - Dublin, Irlanda, 1762ko irailaren 17a) musikaria eta biolinista izan zen. XVIII. mendeko musikari bikaina. Corelli eta A. Scarlattiren ikasle izan zen. Arrakasta handia izan zuen Londresen, Parisen eta Dublinen. Corelliren erara egin zituen concerti grossiko lan batzuk, Opus 2 eta Opus 3, oso ezagunak egin ziren Ingalaterran. Bestalde, biolinaren teknika berriaren oinarriak finkatu zituen The Art of Playing on the Violin (1731) eta A Treatise of good Taste (1749) lanetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Francesco Xaverio Geminiani da Lucca. Concerti grossi. Selection from Op.2, 3 and 5. 1726-32.
* Datuak: Q311625
* Multimedia: Francesco Geminiani / Q311625
# Francesco Gavazzi

Francesco Gavazzi (Morbegno, 1984ko abuztuaren 1a) italiar txirrindulari ohia da, profesionala 2007tik 2023ra. Sprinterra da.

## Palmaresa

2007
* 3. Japoniako Kopan
2008
* 5. Poloniako Itzulian
2009
* Nurenbergeko Itzulia
* 2. Pratoko Industria eta Merkataritza Sari Nagusian
* 3. Romagnako Giroan
* 3. Piemonteko Giroan
* 10. Poloniako Itzulian
2010
* Euskal Herriko Itzuliko etapa bat
* Agostoni Kopa
* Sardiniako Giroko etapa bat
* 2. Laigueglia Sarian
* 8. Plouayko Sari Nagusian
* 9. Montrealgo Sari Nagusian
* 10. Tirreno-Adriatikoan
2011
* Espainiako Vueltako etapa bat
* Portugalgo Itzuliko bi etapa
* Euskal Herriko Itzuliko etapa bat
2012
* 2. Pekingo Tourrean eta etapa bat
2014
* 3. Trofeo Serra de Tramontanan
2015
* 2. Laigueglia Sarian
* 2. Luganoko Sari Nagusian
2016
* Marco Pantani Memorila
* Portugalgo Itzuliko etapa bat
* 2. Etruriarren Kostaldeko Sari Nagusian
* 2. Apeninoetako Giroan
* 2. Sibiu Cycling Tourrean
* 3. Tre Valli Varesinen
* 3. Agostoni Kopan
2017
* 3. Etruriarren Kostaldeko Sari Nagusian
* 3. Classic Sud-Ardèchen
* 3. Limousingo Tourrean
* 3. Agostoni Kopan
* 3. Sabatini Kopan
* 7. Turkiako Itzulian
2018
* Burgosko Itzuliko etapa bat
* 2. Argovia Kantonamenduko Sari Nagusian
* 3. Marco Pantani Memorialan
2019
* Tour du Limousin-Nouvelle-Aquitainen

## Kanpo estekak

* Francesco Gavazzi - ProCyclingStats
* Francesco Gavazzi - FirstCycling.com
* Datuak: Q526454
* Multimedia: Francesco Gavazzi / Q526454
# Francesco Costanzo Catanio

Francesco Costanzo Catanio, (1602 - 1665eko uztailaren 3a) Italiako barroko garaiko margolaria izan zen, Ferraran jaioa eta batez ere jarduna. Catanio, Cattani, Cattaneo edo Cattanio izenez ezagutzen zen, batzuetan Francesco izenik gabe.

## Biografia

Catanio 1602an jaio zen Ferraran, garai hartan Aita Santuen Lurraldean, gaur egun Emilia-Romanian, Giulio Cesare Catanioren semea. Hasieran Ippolito Scarsellinoren agindupean trebatu zen Ferraran, harik eta –haren "... auziak eta umore txarra..." moduagatik – bere aitak Boloniara bidali zuen Guido Reniren eskolan ikastera. 1627an bere aita hiltzean, Ferrarara itzuli zen, non Carlo Bononiren eraginpean egon zen, eta Ludovico Carracciren eta Caravaggioren eragin gutxiagoko estilo batean margotzen hasi zen.
Katanio ezpata bat eramateko, ehizatzeko eta borrokatzeko joera gisa deskribatu zuten. Hain liskartsua zen eta halako izaera nahasia zuen, non bere bizitzaren zatirik handiena erbestean edo lotsaizunean igaro zuen. Soldadu bat zauritu ondoren, Catanio San Frantzisko monasterioan babestu behar izan zuen, non freskoak margotzen lan egiten zuen. Marchese Giraldirekin Italia osoan zehar bidaiatu ahal izan zuen. 1654an Erromara bidaiatu zuen, Carlo Pio di Savoia kardinalaren babesarekin.

## Obrak

Iturri batek dio borrokan soldaduen eta gaizkileen eszenak margotzen nabarmendu zela.
Ferrarako bere lehen lanetan – 1630etik gutxira santu horren elizarako margotutako San Gregorio bat, gaur egun Santa Maria dei Teatini-n, eta 1636 baino lehen Duomoko Coronazione di spine eta Flagellazione ek Caravaggioren eragina erakusten dute dagoeneko. Estudioko erretratuak ere egin zituen.
Bere Martirio di San Matteo Santo Spirito, Ferrara [it] elizarako 1636tik gutxira margotu zuen, eraikina handitu zutenean. Bigarren Mundu Gerran bere bi margolan suntsitu zituzten: S. Luigi Gonzaga che rinuncia alla signoria di Castiglione Santo Stefano-n (lehen Gesù-n); eta Orazione nell'Orto San Benedetto elizan (Ferrara).

## Erreferentziak

* ↑ Dizionario storico degli uomini illustri ferraresi, by Luigi Ughi, page 123.
* ↑ Fondazione Zeri, Portrait of Francesco Catanio.

## Kanpo estekak

* Datuak: Q3080949
* Multimedia: Francesco Costanzo Cattaneo / Q3080949
# Foru plaza

Foru plaza edo Foruen plaza Hego Euskal Herriko hainbat herritan Hego Euskal Herriko foruei eskainitako hainbat plazaren izena da:
* Foru plaza (Gasteiz), Araban.
* Foru plaza (Balmaseda), Bizkaian.
* Foru plaza (Urduña), Bizkaian.
* Foruen plaza (Gernika-Lumo), Bizkaian.
* Foruen plaza (Mungia), Bizkaian.
* Foru plaza (Astigarraga), Gipuzkoan.
* Foru plaza (Zestoa), Gipuzkoan.
* Foruen plaza (Deba), Gipuzkoan.
* Foruen plaza (Elgoibar), Gipuzkoan.
* Foruen plaza (Oñati), Gipuzkoan.
* Foruen plaza (Elizondo), Nafarroa Garaian.
* Foruen plaza (Irurtzun), Nafarroa Garaian.
* Foruen plaza (Lizarra), Nafarroa Garaian.
* Foruen plaza (Tutera), Nafarroa Garaian.
* Nafarroako Foruen plaza (Iruñea), Nafarroa Garaian.

## Kanpo estekak

* Datuak: Q12257921
# Foru parlamentari

Foru parlamentariak edo Foru legebiltzarkideak Nafarroako Parlamentuaren parlamentariak dira. Gasteizko parlamentuko kideak ez dira foru parlamentariak zeren eta legebiltzar horren jatorria ez dago Foruetan. Nafarroan, aldiz, bai: Nafarroa Erresuma burujabea zenean, bere Gorteak eratu zituen, XIII. mendean zehar. Hitza frankismo garaiko Foru Parlamentuaren partaideekin ere erabiltzen zen. Egungo Parlamentuan hirurogeita hamar dira legegintzaldi bakoitzean.

## Erreferentziak

* ↑ https://www.parlamentodenavarra.es/eu/contenido/erreferentzia-historikoa

## Kanpo estekak

* Datuak: Q6061794
# Foru plaza (Gasteiz)

    Artikulu hau Gasteizko plazari buruzkoa da; beste esanahietarako, ikus «Foruen plaza».
Foru plaza Arabako Gasteiz hiriburuko dagoen plaza bat da.

## Kokalekua

Zabalgunean dago, Gasteizko Postetxearen alboan.

## Historia

1979-1981 artean Luis Peña Gantxegi arkitektoak eraiki zuen; harekin elkarlanean aritu ziren, gainera, Eduardo Txillida, Luis Carlos Roda, Roberto Fernández eta Emilio Truchuelo.

## Plaza

Hiruki itxurako oinplanoa du. Granito arrosarekin eraikita dago, eta pilotalekua, lurrazpiko bolatokia, eta herri kiroletan aritzeko kanpoko gunea du.

## Iruditegia

* Herri kiroletako lehiaketa, Foru plazan ikusgai.
* Plaza. eta anfiteatroko harmailak.
* Eduardo Txillidaren eskultura.

## Ikus gainera

* Zabalgunea

## Kanpo estekak

* Datuak: Q12257920
* Multimedia: Plaza de los Fueros, Vitoria-Gasteiz / Q12257920
# Foru erkidego

Foru Erkidego Nafarroa Garaiak 1982tik duen izena da (Nafarroako Foru Erkidegoa), Espainiako 1978ko konstituzioan horrela idatzirik dago. Izen hau Nafarroako Foru Eraentza Birrezarri eta Hobetzeari buruzko Lege Organikoa aplikatzerakoan ezarri zen.

## Ikus, gainera

* Foru lurraldeak
* Autonomia erkidego (ad.: Euskal Autonomia Erkidegoa)

## Kanpo estekak

* Datuak: Q3297051
# Foru lurralde

Foru lurraldea foruen legeak aplikatzen diren administrazio lur-eremua da. Araba, Bizkaia, Gipuzkoa eta Nafarroa Garaia foru lurraldeak dira. Lurralde historikoak foru lurraldeek Euskal Autonomia Estatutuaren arabera hartzen duten izena da. Foru lurraldeek probintzien mugekin bat egiten dute:
| « | Euskal Herriaren Komunitate Autonomoaren lurraldea Araba, Bizkaia eta Gipuzkoa Herrialde Historikoez osatuko da, bai Nafarroakoarenaz ere, hauek egungo probintzien mugetan hartzen direlarik; eta erabakitzen den prozeduraren arabera partaide izatea erabakitzen badu. | » |
| —EAEko Autonomia Estatutua, 2.2 artikulua |||
Espainiako Konstituzioaren arabera:
| « | Konstituzioak babestu eta onartzen ditu forudun lurraldetako eskubide historikoak. Forudun errejimenaren gaurkotze orokorra, dagokionean, Konstituzio eta Autonomia Estatu(tu)en barnean egingo da. | » |

## Euskal Autonomia Erkidegoa

Euskal Autonomia Erkidegoan, hiru foru lurraldeek Lurralde historiko izena hartzen dute, 1979ko Euskal Autonomia Erkidegoko Estatutuaren arabera. Hiru lurraldeek Autonomia erkidegoan antolatzen dira.
Foru lurralde bakoitzak bere Foru Aldundia eta Batzar Nagusiak ditu.

## Nafarroako Foru Erkidegoa

Nafarroako Foru Erkidegoan, foru lurraldeak Foru erkidego izena hartzen du, lurraldebakarra baita. Hala ere, lege askotan foru lurralde erabiltzen da .

## Erreferentziak

* ↑ Gernikako Estatutua (Noiz kontsultatua: 2010-8-16).

## Ikus, gainera

* Herrialdea

## Kanpo estekak

* Espainiako Konstituzioa, 25. urteurrenaren webgunea.
* Euskal Autonomia Estatutua, Arartekoaren webgunea (PDF formatua).
* Nafarroako Foru Hobekuntzaren artikulu nagusiak, Nafarroako Foru Erkidegoko Gobernuaren webgunea.
* Datuak: Q3179682